ASIAN เตือน! ระวังมิจฉาชีพอ้างชื่อ-หลอกลงทุน ผ่านออนไลน์
ASIAN เตือน! ระวังมิจฉาชีพแอบอ้างใช้รูปผู้บริหาร ชื่อ-โลโก้ ชักชวนให้ลงทุน ผ่านช่องทาง Social Media
ASIAN เตือน! ระวังมิจฉาชีพแอบอ้างใช้รูปผู้บริหาร ชื่อ-โลโก้ ชักชวนให้ลงทุน ผ่านช่องทาง Social Media
11 ก.ค. 2565

บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ได้รับแจ้งเรื่องมีมิจฉาชีพนำรูปผู้บริหาร ชื่อ และโลโก้(สัญลักษณ์) ของบริษัทฯ ไปแอบอ้างชักชวนให้ลงทุน โดยกระทำการติดต่อโดยตรงกับประชาชนหรือผ่านช่องทาง Social Media เช่น กลุ่มไลน์ (LINE Group) และเฟซบุ๊ก (Facebook) มีการหลอกลวงให้ผู้สนใจหลงเชื่อโอนเงินไปยังบัญชีของมิจฉาชีพ โดยอ้างว่าเป็นการลงทุนเพื่อสร้างผลตอบแทน
ทั้งนี้บริษัทฯ จึงขอแจ้งเตือนไปยังนักลงทุนและประชาชนทั่วไปไม่ให้หลงเชื่อกลุ่มมิจฉาชีพดังกล่าว และขอยืนยันว่าบริษัทฯ ไม่มีนโยบายในการชักชวนให้มีการลงทุน และไม่มีส่วนเกี่ยวข้องกับการกระทำใดๆ ในลักษณะดังกล่าวทั้งสิ้น
โดยหากท่านมีข้อสงสัย หรือต้องการติดตามข่าวสารข้อมูลของบริษัทฯ สามารถติดต่อผ่านช่องทางการสื่อสารของบริษัทได้โดยตรงที่ https://www.asiansea.co.th/th/investor